ai4bharat/Pralekha huggingface dataset:
عملے، عوامی شکایات اور پنشن کی وزارت
مرکزی وزیر ڈاکٹر جتیندر سنگھ نے اہل افراد کی ٹیکہ کاری میں سہولیات فراہم کرکے "ٹیکہ اتسو" منانے کی اپیل کی
نئی دہلی۔ 11 اپریل شمال مشرقی خطے کی ترقی ، وزیر اعظم کے دفتر ،عملہ عوامی شکایات، پنشن، ایٹمی توانائی اور خلا ء کے مرکزی وزیر مملکت ڈاکٹر جتیندر سنگھ نے آج ان لوگوں کو جنہیں ٹیکہ لینے کی ضرورت ہے اور جو ٹیکہ کاری مہم کے موجودہ مرحلے میں ٹیکہ لگوانے کے اہل ہیں انہیں ٹیکہ کاری کی سہولت دے کر "ٹیکہ اتسو" منانے کی اپیل کی ہے۔
آج "ٹیکہ اتسو" کے موقع پر ایک ورچوئل مباحثے میں شرکت کرتے ہوئے ڈاکٹر جتیندر سنگھ نے ، جو ایک مشہور میڈیکل پیشہ ور، اور ذیابیطس کے ماہر بھی ہیں ، کووڈ کے خلاف ہندوستان کی لڑائی نیز ایک فرد اور ایک کمیونٹی کی حیثیت سے "نئے معمول" کا سامنا کرنے کے زیادہ سے زیادہ طریقوں پر تفصیل سے بات کی۔
ڈاکٹر جتیندر سنگھ نے کہا ، ذمہ دار شہری ہونے کے ناطے ، ہم میں سے ہر ایک کی یہ ذمہ داری ہے کہ وہ ٹیکہ کاری مہم میں ایک عامل کی حیثیت سے کام کریں ۔ اسی کے ساتھ یہ ہماری معاشرتی ذمہ داری بھی ہے کہ کووڈ کے بارے میں اپنے دوستوں اور جاننے والوں کی غیر ضروری تشویش سے نمٹنے میں مدد کریں۔ انہوں نے کہا ، خاص طور پر وہ لوگ جو کووڈ سےصحت یاب ہوئے ہیں ، انہیں اس بیماری کے بارے میں شعور اجاگر کرنے کی ذمہ داری خودہی اٹھانی چاہیے کیونکہ ان کے براہ راست تجربے کا بیان بہت سے غلط تصورات کو کم کرنے میں زیادہ کارآمد ثابت ہوسکتا ہے۔
وزیر اعظم نریندر مودی کے ذریعہ بیان کردہ چار نکاتی منتر – ہر ایک –ایک کو ٹیکہ لگائے ،  ہر ایک – ایک کا علاج کرے ،  ہر ایک – ایک کو بچائے ، اور  ‘مائکرو کنٹین مینٹ زون’ بنائیں – کا اعادہ کرتے ہوئے ، ڈاکٹر جتیندر سنگھ نے کہا آئندہ چار دنوں میں ، یہ مہم ذاتی سطح ، معاشرتی سطح اور انتظامی سطح سمیت متعدد سطحوں پر چلائی جائے گی ۔ انہوں نے مزید کہا کہ ٹیکہ کاری کے بعد بھی ، کووڈسے متعلق مناسب رویے کو دیکھنے کے لیے ذاتی نظم و ضبط کو برقرار رکھنا پڑتا ہے۔
متعدد رپورٹوں اور تحقیقی مقالوں کی بنیاد پر ، ڈاکٹر جتیندر سنگھ نے کہا کہ اگرچہ کسی نے کووڈ سے متاثر ہوئے اور اس سے صحت یاب ہوئے ، تاہم احتیاط برتنے کی ضرورت ہے اور اینٹی باڈیز تیار ہوگئی اور اب احتیاطی تدابیر کی ضرورت نہیں ہے، جیسی سوچ میں گم ہوئے بغیر رہنما خطوط پر عمل کرنے کی ضرورت ہے۔ ۔ انہوں نے کہا کہ طبی برادری ابھی بھی اس بیماری کے بارے میں مزید جاننے کے عمل میں ہے اور صرف طویل مدتی عمل سے ہی تمام سوالوں کے جواب ملیں گے ۔ دریں اثنا ، اگرچہ کووڈ کے واقعہ کے بعد اینٹی باڈیز تیار ہوگئی ہوچکی ہیں ، لیکن اس کا وافر ثبوت نہیں ہے کہ دوبارہ اس بیماری میں مبتلا ہونے کو مکمل طور پر مسترد کردیا گیا ہے۔
ڈاکٹر جتیندر سنگھ نے کہا ، احتیاطی اور فروغ دینے والے رویے کی اہمیت ، جس کی کووڈ کے تجربے کے بعد معاشرتی نفسیات میں ایک بار پھر تصدیق ہوئی ہے ، انفرادی فلاح و بہبود پر ایک بہت بڑا اثر پڑے گا ، کیوں کہ یہ طرز زندگی کی بہت سی بیماریوں سے بھی بچاؤ میں معاون ہوگا۔ انہوں نے کہا ، متوازن اور صحت مند غذا ، باقاعدہ جسمانی سرگرمی وغیرہ سے ذیابیطس میلیٹس ، ہائی بلڈ پریشر ، کورونری دل کی بیماری ، وغیرہ جیسی جدید دور کی بیماریوں سے بھی بچاؤ میں مدد ملے گی۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض (
U-3606
(Visitor Counter : 172
سٹرک ٹرانسپورٹ اور شاہراہوں کی وزارت
سڑک ٹرانسپورٹ اور شاہراہوں کی وزارت کی سڑکوں کی ذمہ دار ایجنسیاں باقاعدگی سے معائنہ کرتی ہیں، ٹھیکیداروں کو ناقص کام کو ہٹانے کے لیے ضروری اصلاحاتی اقدامات کرنے کی ہدایت
سڑک ٹرانسپورٹ اور شاہراہوں کی وزارت،  تمام ریاستوں/مرکز کے زیر انتظام علاقوں کے محکمہ پولیس سے سڑک حادثات کا ڈیٹا اکٹھا اور مرتب کرتی ہے۔ اسی مناسبت سے، وزارت سالانہ اشاعت ’’ ہندوستان میں سڑک حادثات ‘‘ نکالتی ہے جو ملک میں سڑک حادثات کے مختلف پہلوؤں کے بارے میں ڈیٹا/معلومات فراہم کرتی ہے۔ ابھی تک وزارت نے سال 2021 تک کی معلومات جمع اور مرتب کی ہیں۔
ایم او آر ٹی ایچ بنیادی طور پر قومی شاہراہوں  کی تعمیر اور دیکھ بھال کے لیے ذمہ دار ہے۔ قومی شاہراہوں کو گڑھوں سے پاک بنانے کے لیے، وزارت کی سڑکوں کی ذمہ دار ایجنسیوں کی طرف سے مراعات دہندگان، ٹھیکیداروں وغیرہ کے ذریعہ باقاعدگی سے دیکھ بھال کی سرگرمیاں انجام دی جاتی ہیں۔ متعلقہ پروجیکٹ کے افسران اپنے اپنے دائرہ اختیار کے تحت پروجیکٹ ہائی ویز کا معائنہ کرتے ہیں اور جگہ کی ضروریات کے مطابق مناسب قلیل مدتی اور طویل مدتی روک تھام/ اصلاحی اقدامات کرتے ہیں۔
سڑکوں کےبہتر معیار کو یقینی بنانے کے لیے، قومی شاہراہوں پر ، ، ٹھیکیداروں/ مراعات یافتہ افراد کے ساتھ کنٹریکٹ معاہدے کے مطابق مرمت اور دیکھ بھال کی جاتی ہے۔ مزید یہ کہ حکومت کی طرف سے قومی شاہراہوں کے تعمیراتی معیار کی نگرانی اور جانچ کے لیے مختلف اقدامات کیے جاتے ہیں۔ تمام قومی شاہراہوں کی تعمیر وزارت اور انڈین روڈ کانگریس  کے جاری کردہ مختلف ضابطوں اور رہنما خطوط میں بیان کردہ کوالٹی کے معیارات کے مطابق کی گئی ہے۔ اس کو اتھارٹی کے انجینئر/ آزاد انجینئرز، کوالٹی ایشورنس اور کنٹرول کے نفاذ کی روزانہ نگرانی کے ذریعے مزید یقینی بنایا جاتا ہےجیساکہ معاہدہ/ رعایتی معاہدے میں بیان کیا گیا ہے۔ اگر نگرانی کے دوران، کوئی غیر معیاری کام پایا جاتا ہے، تو اسے درست کیا جاتا ہے اور مقررہ خصوصیات کے مطابق دوبارہ تعمیر کیا جاتا ہے۔
قومی شاہراہوں کے تعمیراتی کام کے معیار سے متعلق شکایات کو بھی مستقل بنیادوں پر دور کیا جاتا ہے اور اس کے لیے اصلاحی اقدامات کیے جاتے ہیں۔ وزارت کی تمام سڑکوں کی ذمہ دار ایجنسیوں کے افسران باقاعدگی سے معائنہ کرتے ہیں اور ٹھیکیداروں کو ہدایت کی جاتی ہے کہ وہ ناقص کاموں کو درست کرنے کے لیے ضروری اصلاحی اقدامات کریں۔ کسی بھی کوتاہی کی صورت میں کوتاہی برتنے والی ایجنسیوں کے خلاف معاہدوں کی دفعات کے مطابق کارروائی کی جاتی ہے۔
یہ معلومات سڑک ٹرانسپورٹ اور شاہراہوں کے مرکزی وزیر جناب نتن گڈکری نے راجیہ سبھا میں ایک تحریری جواب میں فراہم کیں ۔
کامرس اور صنعت کی وزارتہ
وزیر خزانہ محترمہ نرملا سیتا رمن، کامرس اور صنعت کے وزیر جناب پیوش گوئل کی موجودگی میں کل کاروباری اصلاح کے عملی منصوبہ کے نفاذ پر مبنی ریاستوں /مرکز کے زیر انتظام علاقوں کی تجزیاتی رپورٹ کو جاری کریں گی
نو اہم شعبوں میں 72 اصلاحات کے ساتھ بی آر اے پی 2020 میں پہلی مرتبہ شعبہ جاتی اصلاحات کو متعارف کرایا گیا ہے
بی آر اے پی 2020 میں 15کاروباری ریگولیٹری شعبوں کی شمولیت کے ساتھ 301 اصلاحاتی نکات کو شامل کیا گیا
خزانہ اور کارپوریٹ امور کی مرکزی وزیر محترمہ نرملا سیتا رمن 30 جون 2022 کو نئی دہلی میں تجارت و صنعت ، امور صارفین ، خوراک اور سرکاری نظام تقسیم کے مرکزی وزیر جناب پیوش گوئل کی موجودگی میں کاروباری اصلاحاتی عملی منصوبہ  کے تحت ریاستوں/مرکز کے زیر انتظام علاقوں کی حکومتوں کی تجزیاتی رپورٹ کو جاری کریں گی۔
بی آر اے پی 2020میں 301 اصلاحاتی نکات کو شامل کیا گیا ہے۔ اس میں 15 کاروباری ریکولیٹری شعبے جیسے اطلاعات تک رسائی ، سنگل ونڈو سسٹم ، مزدور،ماحولیات ، شعبہ جاتی اصلاحات اور مخصوص نوعیت کے کاروبار کے طور طریقے سمیت دیگر اصلاحات کو شامل کیا گیا ہے۔
بی آر اے پی 2020 میں پہلی مرتبہ شعبہ جاتی اصلاحات کو متعارف کرایا گیا ہے۔ جس میں 72 ایسی اصلاحات ہیں جن کی نشاندہی 9 شعبوں یعنی تجارتی لائسنس ،صحت کی دیکھ ریکھ ، قانونی میٹرولوجی ، سنیما ہال،ہاسپٹلیٹی ، فائر این او سی ،ٹیلی کام ، فلم کی شوٹنگ اور سیاحت میں کی گئی ہیں۔
2014 سے صنعت اور داخلی تجارت کا محکمہ  ملک بھر میں سرمایہ کاروں کے لئےدوستانہ ماحول تیار کرنے کی خاطر کاروباری اصلاح کرنے کے لئے تجارتی اصلاحاتی عملی منصوبہ کو جاری کرر ہا ہے۔ ریاستوں /مرکز کے زیر انتظام علاقوں کے تجزیہ کے اب تک چار ایڈیشن جاری کئے جاچکے ہیں۔ 2020 کے تجزیے کے لئے یہ تازہ ترین ایڈیشن ہے۔
ڈی پی آئی آئی ٹی ردعمل پر مبنی مشق کو انجام دیا ہے جس میں ریاستوں اور مرکز کے زیر انتظام علاقوں کی جانب سےکی جانے والی اصلاحات کے نفاذ کے معیار پر کمپنیوں سے رائے لی جاتی ہے۔ ریاستوں اور مرکز کے زیر انتظام علاقوں کا تجزیہ ا ن لوگوں کی رائے پر مبنی ہے جو متعلقہ ریاستوں اور مرکز کے زیر انتظام علاقوں کے اصلی صارفین ہیں۔
ڈی پی آئی آئی ٹی کاروبار کرنے میں آسانی کے پروگرام کے لئے ادارہ جاتی بنیاد ہے ۔ اس نے کاروباری ریگولیٹری ماحولیات کو بہتر بنانے کے لئے ریاستوں اور مرکز کے زیر انتظام علاقوں کی حکومتوں کے ساتھ مل کر کام کرنے اور مواصلاتی فرق کو ختم کرکے ایک جامع انداز میں اپنایا ہے۔
بھاری صنعتوں کی وزارت
الیکٹرک گاڑیوں کے لئے چارجنگ اسٹیشن
نئی دہلی، 2 جولائی / بھاری صنعتوں اور سرکاری کمپنیوں کے وزیر اروند گنپت ساونت نے کل راجیہ سبھا میں ایک سوال کا تحریری جواب دیتے ہوئے ایوان کو مطلع کیا کہ الیکٹرک گاڑیوں کو استعمال کرنے والوں میں سرگرم شرکت اور سرکاری ایجنسیوں ، صنعتوں اور سرکاری سیکٹر کی کمپنیوں سمیت مختلف فریقوں کی شمولیت کے ذریعے اعتماد پیدا کرنے کی خاطر فیم اسکیم کے دوسرے مرحلے میں چارجنگ کے بنیادی ڈھانچے کے قیام کے لئے حمایت دی گئی ہے ۔
فیم انڈیا اسکیم کے دوسرے مرحلے کے تحت چارجنگ بنیادی ڈھانچے کے قیام کے لئے 20-2019 ء سے 22-2021 ء تک تین سال کے عرصے کے لئے 1000 کروڑ روپئے کا بجٹ مختص کیا گیا ہے ۔ البتہ ، اسکیم کے اس مرحلے میں اب تک چارجنگ بنیادی ڈھانچے کے قیام کے لئے کوئی فنڈ جاری نہیں کیا گیا ہے ۔
U. No. 2760
(Visitor Counter : 60
وزیراعظم کا دفتر
وزیراعظم نے نیشنل فلم ایوارڈز سے نوازے جانے والے نے تمام لوگوں کو مبارکباد دی
وزیر اعظم جناب نریندر مودی نے آج نیشنل فلم ایوارڈ سے نوازے جانے والے تمام لوگوں کو مبارکباد دی۔
مرکزی وزیر جناب انوراگ سنگھ ٹھاکر کے ایک ٹویٹ کے جواب میں، وزیر اعظم نے ٹویٹ کیا:
’’ان تمام لوگوں کو مبارک باد جنہیں نیشنل فلم ایوارڈز سے نوازا گیا ہے۔ یہ اعزاز ان کی تخلیقی صلاحیتوں اور تفریح، فن اور ثقافت کی دنیا کے لئے ان کی خدمات کا ایک موزوں اعتراف ہے‘‘۔
۔۔۔۔۔۔۔۔۔۔۔
ش ح۔ا گ۔ن ا۔
U-10912
(
ٹیکسٹائلز کی وزارت
سیاحت کو ٹیکسٹائلز کے ساتھ مربوط کرنے کے تحت صناعی کے آٹھ گاؤوں کو گود لیا گیا ہے تاکہ ایک ہی مقام پر صناعی اور سیاحت کو فروغ دیا جاسکے
صناعی کے یہ گاؤوں، دستکاری کو صناعوں کے لئے ایک ہمہ گیر اور منفعت بخش روزی روٹی کے متبادل کے طور پر فروغ دیں گے
سیاحت کے ساتھ ٹیکسٹائل کو مربوط کرنے کے تحت، بڑے سیاحتی مقامات کو دستکاریوں کے جھرمٹ کے ساتھ منسلک کیا جارہا ہے اور نرم اقدامات کے ساتھ بنیادی ڈھانچہ سے متعلق معاونت کی تجویز پیش کی گئی ہے۔
اس سلسلے میں آٹھ صناعی گاؤوں یعنی رگھوراج پور ، تروپتی ، وڈاج، نینی ، انےگنڈی، مہابلی پورم، تاج گنج  اور آمیر  کو گاؤوں کی مجموعی ترقی کی غرض سے پہلے ہی گود لیا جاچکا ہے۔ جہاں ایک ہی مقام پر صناعی کے فروغ اور سیاحت سے متعلق کام انجام دیئے جارہے ہیں۔
صناعی گاؤوں ، کلسٹرس یا جھرمٹ میں صناعوں کے لئے ستکاریوں کو ، ایک ہمہ گیر اور منفعت بخش روزی روٹی کے متبادل کے طور پر فروغ دیں گے۔ اور اس کے طرح ملک کی مالا مال صناعی کی وراثت کا تحفظ کیا جاسکے گا۔ اس پروگرام کے ذریعہ ملک بھر کے لگ بھگ ایک ہزار صناعوں کو براہ راست فائدہ پہنچے گا۔ اس پروگرام کی بدولت ان صناعی گاؤوں میں سیاحوں کی آمد میں بھی اضافہ ہوگا۔
کابینہ
کابینہ نے جوینائل جسٹس  قانون 2015 میں ترمیم کو منظوری دی
نئی دہلی، 17 /فروری 2021 ۔ وزیر اعظم جناب نریندر مودی کی صدارت میں مرکزی کابینہ نے بچوں کے مفادات کو یقینی بنانے اور تحفظ اطفال کے نظام کو مضبوط بنانے کی تدابیر کو یقینی بنانے کے لئے خواتین و اطفال بہبود کی وزارت کے جوینائل جسٹس  قانون 2015 میں ترمیم کی تجویز کو منظوری دے دی ہے۔
ترامیم میں معاملات کے تیزی سے نپٹارے کو یقینی بنانے اور جواب دہی میں اضافہ کے لئے ضلع مجسٹریٹ اور ایڈیشنل ضلع مجسٹریٹ کو جوینائل جسٹس ایکٹ کی دفعہ 61 کے تحت گود لینے کا حکم جاری کرنے کا اختیار دیا گیا ہے۔ ضلع مجسٹریٹ کو قانون کے تحت اور زیادہ بااختیار بناتے ہوئے قانون کے بحسن و خوبی نفاذ کا اختیار بھی دیا گیا ہے، تاکہ بحران کی صورت میں بچوں کے حق میں ہم آہنگی پر مبنی اقدامات کئے جاسکیں۔ سی ڈبلیو سی اراکین کی تقرری سے متعلق اہلیتی معیارات کی وضاحت کرنے اور پہلے سے غیرمعینہ جرائم کو ’سنگین جرائم‘ کی شکل میں درجہ بند کرنے کی بھی بات بل کی تجویز میں کہی گئی ہے۔ قانون کے متعدد التزامات پر عمل درآمد کی راہ میں آنے والی دشواریوں کو بھی دور کیا گیا ہے۔
وزیراعظم کا دفتر
اترپردیش کے وزیر اعلیٰ نے وزیر اعظم سے ملاقات کی
اترپردیش کے وزیر اعلیٰ جناب یوگی آدتیہ ناتھ نے آج وزیر اعظم جناب نریندر مودی سے ملاقات کی۔
وزیر اعظم کے دفتر نے ایکس پر پوسٹ کیا؛
’’اترپردیش کے وزیر اعلیٰ جناب @myogiadityanath نے وزیر اعظم @narendramodi سے ملاقات کی۔ @CMOfficeUP ‘‘
نائب صدر جمہوریہ ہند کا سکریٹریٹ
کووڈ-19 ٹیکہ کاری مہم ایک عوامی تحریک بننی چاہیے: نائب صدر
نائب صدر نے عوامی نمائندوں، فلم اور کھیل کی دنیا سے وابستہ ہستیوں سے لوگوں کو ٹیکہ کاری کے لیے آمادہ کرنے میں سرکردہ رول ادا کرنے کی اپیل کی
نائب صدر نے کہا کہ بھارت کو کووڈ کے خلاف اپنی اہم اور مشترکہ لڑائی میں رفتار نہیں کھونی چاہیے
ٹیکہ کاری کے بعد بھی کووڈ کے تئیں مناسب طرز عمل کی پیروی کریں: نائب صدر
ہر ایک شخص کو ذمہ داری سے برتاؤ کرنے کی اپیل کی
نائب صدر نے حیدر آباد، وجے واڑہ اور نیلور میں سورن بھارت ٹرسٹ کے مفت ٹیکہ کاری پروگرام کا افتتاح کیا
نائب صدر جناب ایم وینکیا نائیڈو نے آج کہا کہ کووڈ-19 ٹیکہ کاری مہم ایک عوامی تحریک بننی چاہیے اور انہوں نے ہر ایک شخص سے بغیر کسی خوف یا جھجک کے ضروری خوراک لینے کی اپیل کی۔
بھارت بائیوٹیک انٹرنیشنل لمیٹڈ اور میڈی سٹی ہاسپٹلس کے تعاون سے حیدر آباد میں سورن بھارت ٹرسٹ کے ذریعے منعقد ایک مفت ٹیکہ کاری پروگرام کا افتتاح کرتے ہوئے، جناب نائیڈو نے کہا کہ ویکسین لینے کے علاوہ اور کوئی متبادل نہیں ہے۔
ٹیکوں کے بارے میں افواہ کی مخالفت کرنے کی اپیل کرتے ہوئے انہوں نے عوامی نمائندوں، فلم اور کھیل کی دنیا سے وابستہ ہستیوں سے کووڈ-19 ٹیکہ کاری پر افواہوں اور شکوک کو دور کرنے میں سرکردہ رول ادا کرنے کی اپیل کی۔
بیداری پیدا کرنے اور کووڈ کے تئیں مناسب طرز عمل کی ترغیب دینے میں میڈیا کے اہم رول پر روشنی ڈالتے ہوئے نائب صدر نے کہا کہ ٹیکہ کاری کے لیے اہل ہر ایک شہری کو ٹیکہ کی ضروری خوراک لینا اپنا فرض سمجھنا چاہیے۔
نائب صدر نے خوشی کا اظہار کرتے ہوئے کہا کہ 6 ستمبر، 2021 تک ملک میں 71 کروڑ سے زیادہ خوراکیں دی گئیں، جو اس بات کا اشارہ ہے کہ 50 فیصد سے زیادہ اہل لوگوں کو کم از کم ٹیک کی ایک خوراک دی جا چکی ہے۔
نائب صدر نے اسے ٹیم انڈیا کے جذبہ سے مرکز اور ریاستوں کی مشترکہ اور قابل ذکر کوشش بتاتے ہوئے زور دیکر کہا کہ ہر ایک شہری کی ٹیکہ کاری ہو جانے تک ٹیکہ کاری مشن کو اپنی رفتار نہیں کھونی چاہیے۔
جناب نائیڈو نے کہا کہ ایسے وقت میں جب ترقی یافتہ ممالک نے بھی وبائی مرض سے نمٹنے کے لیے جدوجہد کی، بھارت نے نہ صرف ملک میں ہی کامیابی کے ساتھ ٹیکے بنائے، بلکہ دنیا کا سب سے بڑا مفت ٹیکہ کاری پروگرام بھی چل رہا ہے۔ انہوں نے کہا کہ اس کے علاوہ ’وسودھیو کٹمب کم‘ کے جذبہ سے بھارت نے دنیا بھر میں ٹیکوں کی برآمد کی ہے۔
نائب صدر نے وبائی مرض مؤثر طریقے سے لڑنے کے لیے ٹیکہ کاری کے بعد بھی کووڈ کے تئیں مناسب طرز عمل کی اہمیت پر زور دیا۔ انہوں نے کہا کہ لوگوں کو ذاتی صفائی پر عمل کرنے، ماسک پہننے اور محفوظ دوری بنائے رکھنے میں ذاتی طور پر ذمہ داری لینی چاہیے۔
جناب نائیڈو نے لوگوں کو صحت سے متعلق مسائل کو دور کرنے کے لیے صحت مند طرز زندگی کے متبادل کو اپنانے کا مشورہ دیا، جیسے کہ یوگ کی مشق کرنا، جسمانی فٹنس بنائے رکھنا اور صحت مند کھانا کھانا۔
انہوں نے مفت ٹیکہ کاری پروگرام کے منتظمین- سورن بھارت ٹرسٹ، بھارت بائیو ٹیک، مُپا و راپو فاؤنڈیشن، میڈی سٹی ہاسپٹلس ، سنگھ پوری ویدیہ سیوا سمیتی ، پِنّا منینی سدھارتھ ہاسپٹلس  کو ان کی پہل اور کوششوں کے لیے مبارکباد پیش کی۔ مفت ٹیکہ کاری پروگرام تین مراکز- حیدرآباد، وجے واڑہ اور نیلور میں ایک ساتھ شروع کیا گیا تھا۔
نائب صدر کی اہلیہ محترمہ اوشا نائیڈو، بھارت بائیو ٹیک لمیٹڈ کی جوائنٹ منیجنگ ڈائرکٹر محترمہ سچترا ایلا، ہندوستانی ہاکی ٹیم کے سابق کپتان این مکیش کمار اور سورن بھارت ٹرسٹ کے صدر ڈاکٹر کامنینی شری نواس ان لوگوں میں شامل تھے، جنہوں نے حیدر آباد میں منعقد پروگرام میں شرکت کی۔
زراعت اور کاشتکاروں کی فلاح و بہبود کی وزارت
ٹھیکے پر زراعت
نئی دہلی، 30جولائی2021: ملککیمختلفریاستوںمیںزرعیٹھیکوں کے معاہدےہوتے ہیںاورکسانانسےفائدہاٹھارہےہیں۔کانٹریکٹفارمنگمعاہدوںکاکوئیمرکزیڈیٹابیسموجود نہیںہے۔ریاستیںاپنےضوابط کےلحاظ سے تصفیےکاطریقہکارطے کرتی ہیں۔ تنازعاتکیصورتمیںکسانمتعلقہریاستکےقانونیفریمورکمیںطےشدہقانونکےمطابقحکامسےرجوعکرسکتےہیں۔ٹھیکے پر زرعیمعاہدےکیبہتسیاچھی اور کامیاب مثالیںموجود ہیںجن سے کسانوںکوفائدہہوتا ہے۔
یہاطلاعزراعتاور کسانوں کیبہبودکے مرکزی وزیر جنابنریندرسنگھتومرنےآجراجیہسبھامیںایکتحریریجوابمیںدیں۔
---
U.No.7297

(Visitor Counter : 110
نائب صدر جمہوریہ ہند کا سکریٹریٹ
نائب صدر جمہوریہ نے تمام ہندوستانی زبانوں کے مساوی احترام کی اپیل کی
ہمیں اپنی متمول زبان کے تنوع پر فخر کرنا چاہئے: نائب صدر
کہا، ہندی اور دیگر ہندوستانی زبانوں کو ایک دوسرے کے لازم وملزوم کے طور پر دیکھنا چاہئے
کسی بھی زبان کو مسلط یا اس کی مخالفت نہیں ہونی چاہئے: نائب صدر
مادری زبان میں اسکول کی تعلیم فراہم کرنے کی اپیل
پبلشرز اور اساتذہ کو ہماری زبانوں کے مابین مکالمہ بڑھانے کے لئے کام کرنا چاہئے
ہندی دیوس -2020 پر ویبنار سے خطاب
نئی دہلی 14ستمبر :
نائب صدر جمہوریہ، ہند جناب ایم وینکیا نائیڈو نے آج تمام زبانوں کے مساوی احترام کی اپیل کی اور زور دیا کہ کسی بھی زبان کو مسلط نہیں کیا جانا چاہئے اور نہ ہی اس کی مخالفت کی جانی چاہئے۔
ہندی دیوس -2020 کے موقع پر مدھوبن ایجوکیشنل بکس کے زیر اہتمام منعقدہ ایک آن لائن پروگرام سے خطاب کرتے ہوئے نائب صدر نے کہا کہ ہماری تمام زبانوں کی بھرپور تاریخ ہے اور ہمیں اپنی زبان کے تنوع اور ثقافتی ورثہ پر فخر کرنا چاہئے۔
یہ ذکر کرتے ہوئے کہ مہاتما گاندھی نے 1918 میں دکشن بھارت ہندی پرچارسبھا کو پایا تھا ، نائب صدر نے اس بات پر زور دیا کہ ہندی اور دیگر ہندوستانی زبانوں کو ایک دوسرے کے لازم وملزوم کے طور پر دیکھا جانا چاہئے۔
شہریوں میں خیر سگالی ، محبت اور پیار بڑھانے کے لئے شری نائیڈو نے تجویز پیش کی کہ غیر ہندی بولنے والی ریاستوں کے طلبا کو ہندی سیکھنا چاہئے اور ہندی بولنے والی ریاستوں کے طلبا کو ایک اور ہندوستانی زبان جیسے تمل ، تیلگو ، کنڑا وغیرہ سیکھنا چاہئے۔
قومی تعلیمی پالیسی۔ 2020 میں مادری زبان کو دی جانے والی اہمیت پر خوشی کا اظہار کرتے ہوئے نائب صدر نے جامع تعلیم کے لئے مادری زبان میں تعلیم کی فراہمی پر زور دیا۔ انہوں نے کہا ، "اس سے بچوں کو موضوع کو بہتر طریقے سے سیکھنے اور سمجھنے میں مدد ملتی ہے اور وہ اپنے آپ کو بہتر اظہار خیال کرنے میں کامیاب ہوتے ہیں''۔
یہ کہتے ہوئے کہ مادری زبان میں تعلیم ہندی اور دیگر ہندوستانی زبانوں میں اچھی کتابوں کی آسانی سے دستیابی کی ضرورت ہوگی ، نائب صدر نے کہا کہ اشاعت خانوں کا اس میں ایک اہم کردار ہوگا۔
شری نائیڈو نے تمام ہندوستانی زبانوں کو ایک ساتھ ترقی کرنے کی ضرورت کا اظہار کرتے ہوئے پبلشروں اور اساتذہ سے اپیل کی کہ وہ ہماری زبانوں کے مابین مکالمہ بڑھانے کے لئے کام کریں۔
اس موقع پر موجود معززین میں مدھوبن ایجوکیشنل بکس کے سی ای او جناب نوین راجلانی ، این سی ای آر ٹی سے پروفیسر اوشا شرما ، اندرا پرستھ یونیورسٹی سے پروفیسر سروج شرما اور این سی ای آر ٹی کے پروفیسر پون سدھیر موجود تھے۔
کوئلے کی وزارت
نان کوکنگ کوئلے کے تمام درجات کی برآمد اپریل سے جنوری 2022 تک کم ہوکر 125.61 ملین ٹن رہ گئی جو مالی سال 2020 میں 163.85 ملین ٹن تھی
اپریل سے جنوری 2022 کے دوران مجموعی طور پر کوئلے کی درآمد173.20 تک گر گئی جو مالی سال 2020 کے دوران 207.24 ملین ٹن تھی
نئی دہلی،26 مارچ 2022/
گھریلو کوئلے کی پیداوار میں خاطر خواہ اضافہ کے باوجود کوئلے کی درآمد میں نمایاں کمی حاصل کی ہے۔ نان کوکنگ کوئلے کے تمام درجات کی برآمدات اپریل سے جنوری 2022 کے دوران 125.611 ملین ٹن  پر آگئی ہے جو کہ مالی سال 2020 کی اسی مدت کے دوران 163.845 ملین ٹن تھی، یعنی تقریباً 23.33 فی صد کی کمی آئی ہے۔
جنوری 2022 تک گھریلو کوئلے پر مبنی پیداوار 815.72 بی یو  ہے، جو مالی سال 2020 کی اسی مدت کے دوران 724.746 بی یو سے 12.55 فی صد کے اضافے کے ساتھ ہے۔ درآمدی کوئلے پر مبنی بجلی جو اپریل سے 7 جنوری 2020 کے دوران 78.07 بی یو تھی ، کمی آئی ہے۔ اور یہ رواں مالی سال 2022 کے اسی مہینہ کے دوران 55 فی صد سے 35.03 بی یوہوگئی ہے۔
بنیادی طور پر بجلی کے شعبے میں استعمال ہونے والے نان ککنگ کوئلے کی درآمد مالی سال 2020 کی اسی مدت کے مقابلے میں 22 جنوری تک 58.09 ملین ٹن سے 22.73 ملین ٹن تک یعنی 60.87 فی صد کم ہوگئی ہے۔ کوئلے کی مجموعی درآمد بھی 173.20 ملین ٹن تک کم ہوگئی ہے جو اپریل تا جنوری 2022 مالی سال 2020 کی اسی مدت کے دوران 207.235 ملین ٹن کے مقابلے میں، تقریباً 16.42 فی صد کی کمی آئی ہے، جس کے نتیجے میں اس سال غیر ملکی زرمبادلہ کے ذخائر میں نمایاں بچت ہوئی ہے۔
ہندستان دنیا کا تیسرا سب سے بڑا توانائی استعمال کرنے والا ملک ہے اور ہر سال بجلی کی مانگ میں 4.7 فی صد اضافہ ہوتا ہے۔ کوئلے کی درآمد پر انحصار کو کم کرنے کے لئے وزارت کوئلہ نے ’آتم نربھر بھارت‘ کے نظریے کے ساتھ بڑے اقدامات کئے ہیں۔ وزارت نےمعدنیات میں ترمیم کی ہے۔
ایم ایم ڈی آر کے تحت رعایت  قواعد
ترمیمی ایکٹ 2021 حتمی استعمال پلانٹ کی ضرورتوں کو پورا کرنے کے بعد کیپٹیو کانوں کے پٹےداروں کو کل اضافی پیداوار کا 50 فی صد تک کوئلہ یا لگنائٹ بیچنے کی اجازت دیتا ہے۔اس ترمیم کے ساتھ ، ایم او سی نے کانکنی صلاحیت کے استعمال کے ذریعہ بازار میں اضافی کوئلے کو جاری کرنے کی راہ ہموار کی ہے۔ جس کے سبب کوئلے کی پیداوار میں 51.73 میٹرک ٹن سے جنوری 2020تک 71.31 میٹرک ٹن کی پیداوار نے 37.85 فی صد کا اضافہ ہوا ہے۔ مالی سال 2022 کی اسی مدت میں۔اس سے 22 جنوری تک کوئلے کی گھریلو پیداوار میں 8.38 فی صد کے اضافے کے ساتھ 601.97 میٹرک ٹن کا اضافہ ہوا ہے۔ جبکہ مالی سال 2020 کی اسی مہینے میں 55.41 میٹرک ٹن کے مقابلے میں یہ امید کی جاتی ہے کہ بجلی کے شعبے کی مانگ کو پورا کرنے کے لئے گھریلو تھرمل کوئلے کی فراہمی یا سپلائی کافی ہوگی۔
مالی سال 21-2020 کو مقابلے کے مقصد سے نہیں لیا جارہا ہے کیونکہ یہ کووڈ 19 وبا سے متاثر تھا۔
سائنس اور ٹیکنالوجی کی وزارت
بیماریوں کے جراثیم ختم کرنے کیلئے بیکٹریا کش کثیر تہوں والا چہرے کا ماسک
ماسک کی بیرونی پرت کی سطح آب گریز ہوتی ہے جس سے وائرس والے پانی کے ننھے قطرے دور بھاگتے ہیں
نوویل کورونا وائرس سے نمٹنے کیلئے اب تک کوئی ویکسین یا دوا دستیاب نہیں ہے۔ ماسک کا استعمال، ایک دوسرے سے دوری بنائے رکھنا اور لگاتار ہاتھ دھونا ہی ایک ایسا ذریعہ ہے جس سے لوگوں کی جان بچ سکتی ہے۔ عالمی صحت ادارہ  نے بھی ایسے ماسک کی سفارش کی ہے جو کورونا وائرس سے تحفظ کیلئے سب سے زیادہ مناسب ہو لیکن طویل عرصے تک ماسک پہننے سے گھٹن ہوسکتی ہے اور ماسک کے صحیح استعمال میں بھی مشکلات در پیش آتی ہیں۔ان مسائل کے حل کیلئے انڈین انسٹی ٹیو ٹ آف ٹیکنالوجی  کے اسکول آف بایومیڈیکل انجینئرنگ کے ڈاکٹر مارشل اوران کی ٹیم نے ایک ایسا فیس ماسک تیار کیا ہے جو بیماریوں کے جراثیم کو روکنے والا ہے اور پانچ تہوں والا ہے۔
یہ فیس ماسک بیماریوں کے جراثیم کو ختم کرسکتاہے جو اس کی باہری سطح سے چپکے رہتے ہیں اور یہ ثانوی انفیکشن کو پھیلنے سے روکتا ہے۔ انڈین سائنس وائر کے ساتھ بات چیت کرتے ہوئے آئی آئی ٹی- بی ایچ یو کے اسکول آف بایومیڈیکل انجینئرنگ کے ایسوسی ایٹ پروفیسر ڈاکٹر مارشل نے کہا ‘‘بازار میں دستیاب ماسک منہ اور ناک کے راستوں میں جراثیم کو داخل ہونے سے روکنے کیلئے ایک فلٹر کی شکل میں کام کرتا ہے لیکن ماسک کے باہری پرت سے چپکے جراثیم پر اس کا کوئی اثر نہیں پڑتا ہے’’۔
ڈاکٹر مارشل اور بیکٹریا کش کثیر تہوں والا چہرے کا ماسک
ماسک کی باہری پرت پر کثیر مقدار میں وائرل یا بیکٹریا کی موجودگی طبی اور نیم طبی عملہ کیلئے خطرناک ہوسکتی ہے۔ ڈاکٹر مارشل کی ٹیم نے ماسک کی اس کمی کو دور کیا ہے۔ اس کے لئے پروٹوناٹیڈامائن میٹرکس کے ساتھ ملاکر نینومیٹل کی مختلف پرتیں دی گئی ہیں۔
ماسک کی پہلی پرت کسی بھی قسم کے آر این اے کو دور کرسکتی ہے۔ دوسری پرت جراثیم کش ہے۔ تیسری پرت ہوا کے فلٹر کیلئے ہے اور چوتھی اور پانچویں پرت ‘‘آرام دہ پرتیں’’ ہیں جو ناک اور منہ کے نزدیک رہتی ہیں۔ ڈاکٹر مارشل نے کہا ‘‘تانبا اور چاندی ڈی-ٹرانزیشن عناصر ہیں اور ہمارے علم کے مطابق وہ اس وائرس اور سارس وائرس کے دیگر سبھی اراکین کو گھٹا سکتے ہیں۔ ہم نے تانبا، کوپرآکسائڈ، چاندی اور چارج شدہ چاندی کا مرکب استعمال کیا ہے جو آر این اے کو گلنے میں مددکرسکتا ہے’’۔
تحلیل-جانچ کے لئے محققین نے پھیپھڑوں کے خلیوں سے آر این اے لیا، چونکہ نوویل کورونا وائرس پھیپھڑوں میں تیزی سے پھیلتا ہے، دیگر خلیوں سے بھی آر این اے لیا گیا تھا، محققین نے بتایا ‘‘ ہم نے کینسر اور غیرکینسر دونوں خلیے لیے ہیں۔ ہم نے ان مالیکیولز کے تحلیل ہونے کی تحقیقات کی ہیں۔ ہم نے اس کو سیال میں اور کوٹنگ پر مبنی طریقوں سے آزمایا ہے اس جانچ سے پتہ چلا کہ آر این اے گھٹتا جارہا تھا اس کے بعد ہم نے اسے مزید جدیدبنایا ہے۔ ماسک کی باہری پرت پر آب گریز سطح ہے جو وائرس والے پانی کے ننھے قطرے کو دور ہٹا دیتی ہے ۔پروڈکٹ کے پیٹنٹ کیلئے درخواست کی گئی ہے۔
م ن۔م ع۔ ع ن
U NO: 3200
(Visitor Counter : 175
نائب صدر جمہوریہ ہند کا سکریٹریٹ
نائب صدر جمہوریہ نے معروف موسیقار ایس پی بالا سبرا منیم کے انتقال پر صدمے کا اظہار کیا ہے
یہ میرے لئے انتہائی جذباتی لمحہ ہے : نائب صدر جمہوریہ ہند
نئی دلّی ،25 ستمبر / نائب صدر جمہوریہ ٔ ہند نے معروف موسیقار جناب ایس پی بالا سبرا منیم کے انتقال پر تعزیت کا اظہار کیا ہے ۔
نائب صدر جمہوریہ نے کہا کہ ایس پی بالا سبرا منیم کے انتقال کی افسوسناک خبر سن کر مجھے انتہائی صدمہ ہوا ہے ، جنہیں میں کئی دہائیوں سے جانتا تھا ۔ یہ حقیقی طور پر موسیقی کی دنیا کے لئے کبھی نہ پورا ہونے والا نقصان ہے اور ذاتی طور پر میرے لئے ایک شدید جذباتی لمحہ ہے ۔ بے شمار چاہنے والوں کے ذریعے ایس پی بی یا بالو کے نام سے پکارے جانے والے بالا سبرا منیم میرے آبائی مقام نیلّور سے تھے ۔ میں اُن کی انتہائی ستائش کرتا ہوں کیونکہ میں نے بہت مرتبہ ان کے مسحور کن نغمے سنے ہیں ، مادری زبان سے ، اُن کی شدید محبت کو سمجھتا ہوں اور اس طریقے کی توصیف کرتا ہوں ، جس غیر معمولی طریقے سے انہوں نے با صلاحیت نو جوان موسیقاروں کی ایک پوری نسل تیار کی ہے ۔
وہ میرے دل میں اور پوری دنیا میں موسیقی کے لاکھوں شائقین کے دلوں میں ایک خلاء چھوڑ گئے ہیں ۔ اُن کی نغمگی سے بھر پور آواز بدقسمتی سے نا معلوم وائرس سے خاموش ہوگئی تھی لیکن اُن کی خوبصورت مسکراہٹ اور مزاح کی عادت ہماری یاد وں میں ہمیشہ بر قرار رہے گی ۔ اُن کے غیر معمولی نغمے ہمارے کانوں میں گونجتے رہیں گے اور آنے والے طویل عرصے تک ہمارے جذبہ کو ابھارتے رہیں گے ۔
میں ، اُس ممتاز موسیقار کو خراج عقیدت پیش کرتا ہوں ، جسے میں خوش قسمتی سے بہت قریب سے جانتا ہوں ۔ میں بھگوان سے دعاء کرتا ہوں کہ وہ ان کے کنبے کو ، اِس غیر متوقع نقصان کو برداشت کرنے کی قوت عطا فرمائے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 5846
(